Kelimanio kalnai
Kelimanio kalnai (rumun. Munții Călimani) – Rytų Karpatų kalnų masyvas šiaurinėje Rumunijoje, Transilvanijos krašte. Aukščiausia vieta – Pietrosu kalnas (2102 m). Masyvas yra vulkaninės kilmės. Trykšta mineralinės versmės (chloridinio, sulfatinio vandens). Kelimanio kalnuose yra Kačiulatos ir Kelimaneščio kurortai. Vystomas turizmas. Įsteigtas Kelimanio nacionalinis parkas.